Document ID: 32014R1153

REGOLAMENT TAL-KUMMISSJONI (UE) Nru 1153/2014
tad-29 ta' Ottubru 2014
li jemenda r-Regolament (KE) Nru 198/2006 fir-rigward tad-dejta li trid tinġabar, u r-rekwiżiti ta' teħid ta' kampjuni, il-preċiżjoni u l-kwalità
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1552/2005 tal-Parlament Ewropew u tal-Kunsill tas-7 ta' Settembru 2005 dwar statistika li tirrigwarda t-taħriġ vokazzjonali fl-intrapriżi (1), u b'mod partikolari l-Artikoli 7(3), 8(2) u 9(4), tiegħu,
Billi:
(1)
Ir-Regolament (KE) Nru 1552/2005 jistabbilixxi qafas komuni għall-produzzjoni tal-istatistika Ewropea dwar it-taħriġ vokazzjonali fl-intrapriżi.
(2)
Ir-Regolament tal-Kummissjoni (KE) Nru 198/2006 (2) jiddefinixxi d-dejta speċifika li trid tinġabar fir-rigward tal-intrapriżi li joffru taħriġ u dawk li ma joffrux u tal-forom differenti ta' taħriġ vokazzjonali, ir-rekwiżiti dwar teħid ta' kampjuni u l-preċiżjoni, ir-rekwiżiti dwar il-kwalità fir-rigward tad-dejta li trid tinġabar, u l-istruttura tar-rapporti dwar il-kwalità.
(3)
Għandhom jiġu adottati r-rekwiżiti li jikkonċernaw il-kwalità tad-dejta li trid tinġabar u tintbagħat għall-istatistika Ewropea dwar it-taħriġ vokazzjonali fl-intrapriżi, ir-rapport ta' kwalità standard u kull miżura meħtieġa biex tkun evalwata jew imtejba l-kwalità tad-dejta.
(4)
Huwa xieraq li tiġi modifikata l-iskema ta' kodifikazzjoni u r-rekwiżiti ta' teħid ta' kampjuni, tal-preċiżjoni u tal-kwalità sabiex fil-futur jitħaffef il-piż tal-ġbir tad-dejta dwar l-istatistika li għandha x'taqsam mat-taħriġ vokazzjonali fl-intrapriżi.
(5)
Ir-Regolament (KE) Nru 198/2006 għalhekk għandu jiġi emendat skont dan.
(6)
Il-miżuri stipulati f'dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
ADOTTAT DAN IR-REGOLAMENT:
Artikolu 1
L-Annessi I, II, III u V tar-Regolament (KE) Nru 198/2006 jinbidlu bit-testi stabbiliti fl-Anness ta' dan ir-Regolament.
Artikolu 2
Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-29 ta' Ottubru 2014.

Labels: 12
4
9
19